Държавен вестник, бр. 101, 2000 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  101
ПОСТАНОВЛЕНИЕ № 262
ОТ 6 ДЕКЕМВРИ 2000 Г.
за приемане на Наредба за изискванията за
опазване на почвите при употреба на утайки
от пречистването на отпадъчни води за нуж-
дите на земеделието
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за изиск-
ванията за опазване на почвите при употреба
на утайки от пречистването на отпадъчни води
за нуждите на земеделието.
Министър-председател: Иван Костов
Главен секретар на Министерския съвет:
Елиана Масева
НАРЕДБА
за изискванията за опазване на почвите при
употреба на утайки от пречистването на отпа-
дъчни води за нуждите на земеделието
Чл. 1. С наредбата се определят изисквани-
ята за опазване на почвите от замърсяване при
употребата на утайки от пречиствателни стан-
ции и пречиствателни съоръжения за отпадъч-
ни води за нуждите на земеделието по начин,
който предотвратява вредното им въздействие
върху почвата, растенията, животните и хората
и осигурява правилната им употреба.
Чл. 2. (1) Изискванията на наредбата се при-
лагат за:
1. утайки от пречиствателни станции за бито-
ви отпадъчни води и от други пречиствателни
станции, третиращи отпадъчни води с физико-
химичен състав, сходен със състава на битовите;
2. утайки от септични ями и други подобни
съоръжения за пречистване на отпадъчни води;
3. утайки от пречиствателни станции за от-
падъчни води, различни от тези по т. 1 и 2.
(2) Наредбата не се отнася за употребата на
утайки при запечатване и рекултивация на депа
за отпадъци в случаите, когато не се предвижда
употреба за нуждите на земеделието.
Чл. 3. (1) Утайките по чл. 2, ал. 1, т. 1 могат
да се употребяват в земеделието при спазване
изискванията на наредбата.
(2) Производителите на утайки по чл. 2, ал. 1,
т. 2 предават утайките за третиране в пречист-
вателна станция за отпадъчни води.
(3) Утайките по чл. 2, ал. 1, т. 3 могат да бъдат
употребявани за нуждите на земеделието, ако
отговарят на изискванията по чл. 4, ал. 1, т. 4 от
Закона за опазване на земеделските земи (ЗОЗЗ)
и при спазване на изискванията на Закона за ог-
раничаване на вредното въздействие на отпадъ-
ците върху околната среда (ЗОВВООС).
Чл. 4. При употребата на утайките за нуждите
на земеделието се спазват следните ограничения:
1. концентрациите на тежки метали в почва,
в която са употребени утайки, да не надвишават
пределно допустимите концентрации (ПДК) по
приложение № 1;
2. концентрациите на тежки метали в утай-
ките, предназначени за употреба в земеделие-
то, да не надвишават ПДК по приложение № 2;
3. максималните количества тежки метали,
внасяни годишно, които могат да бъдат добаве-
ни в почви, предназначени за земеделски нуж-
ди, да не надвишават ПДК по приложение № 3.
Чл. 5. (1) Забранява се употребата на утайки
в следните случаи:
1. когато концентрациите на един или пове-
че тежки метали в почвата надвишават ПДК
съгласно приложение № 1;
2. когато утайките представляват опасни
отпадъци по смисъла на § 1, т. 4 от допълнител-
ните разпоредби на ЗОВВООС;
3. когато концентрациите на един или пове-
че тежки метали в утайките надвишават ПДК
съгласно приложение № 2;
4. когато не са третирани;
5. без съгласието на собственика на земята.
(2) Забранява се употребата на утайки или
предоставянето на утайки за употреба върху:
1. пасища или фуражни култури, ако паси-
щата ще се ползват за паша, а фуражите ще се
прибират в срок, по-кратък от 1,5 месеца след
употребата на утайките;
2. почви, върху които се отглеждат плодови
и зеленчукови култури, с изключение на овощ-
ни дървета;
3. почви, предназначени за култивиране на
овощни и зеленчукови култури, които са в ди-
ректен контакт с почвата и се консумират в
сурово състояние—за период 10 месеца преди и
по време на събирането на реколтата.
Чл. 6. (1) Употребата на утайки в земеделието
се извършва по начин, който да гарантира внася-
нето на утайки в почвата да не води до превиша-
ване на ПДК на тежки метали в почвата.
(2) Изпълнението на изискванията по ал. 1
се осигурява чрез:
1. определяне на максималните количества
утайки, изразени в тонове сухо вещество, които
могат да се прилагат в почвата за единица площ
годишно, спазвайки ПДК за тежки метали в
утайка, съгласно приложение № 2, или
2. наблюдение на количествата тежки мета-
ли, внасяни в почвата с утайките на декар го-
дишно, съгласно приложение № 3.
Чл. 7. Производителите на утайки осигуря-
ват третиране на утайките преди предаването
им на потребителите за употреба в земеделието.
Чл. 8. (1) Производителите на утайки са за-
дължени след всяко изпитване да предоставят
на потребителите информация за показателите
по приложение № 4.
(2) Производителите на утайки са задълже-
ни да предоставят информацията по ал. 1 на Ми-
нистерството на земеделието и горите за по-
пълване на информационната система за земе-
делски и почвени ресурси по чл. 4, ал. 2 ЗОЗЗ.
Чл. 9. (1) Производителите на утайки са за-
дължени да осигурят най-малко веднъж на все-
ки 6 месеца изпитване на утайките от акредити-
рани лаборатории по показателите съгласно
приложение № 4.